खालिस्तानियों को जयशंकर का कड़ा संदेश, कहा-पश्चिम को दूसरों के मामले मे बोलने की बुरी आदत
भारत अपने झंडे को नीचे नहीं आने देगा खालिस्तानियों को जयशंकर का कड़ा संदेश, कहा पश्चिम को दूसरों के मामले मे बोलने की बुरी आदत है Jaishankar's strong message to Khalistanis, said that the West has a bad habit of speaking about others
विदेश मंत्री एस जयशंकर ने खालिस्तानियों को कड़ा संदेश देते हुए कहा कि भारत कभी अपने झंडे को नीचे नहीं आने देगा। लंदन में तिरंगे के अपमान को लेकर उन्होंने कहा कि यह वो भारत नहीं है जो तिरंगे का अपमान सह लेगा।
मालूम हो कि 19 मार्च को लंदन में खालिस्तानियों ने भारतीय उच्चायोग से तिरंगा झंडा उतार दिया था। हालांकि अफसरों ने तुरंत वहां बड़ा झंडा लगा दिया था।
कर्नाटक के धारवाड़ में इंटेलेक्चुअल्स से बातचीत करते हुए जयशंकर ने कहा कि वो दिन गए जब भारत इन घटनाओं को हल्के में लेता था। ये वो भारत नहीं है जो किसी के भी झंडा उतारने को स्वीकार कर लेगा। यह केवल तथाकथित खालिस्तानियों को ही नहीं बल्कि ब्रिटेन को भी संदेश है कि यह मेरा झंडा है, अगर कोई इसका अनादर करेगा तो मैं इसे और भी बड़ा कर दूंगा। तिरंगे का अनादर आज के भारत में स्वीकार नहीं है।
निजी फायदे के लिए इस्तेमाल की कोशिश
विदेश मंत्री ने कहा हमने पिछले कुछ दिनों में लंदन, कनाडा, ऑस्ट्रेलिया, अमेरिका के सैन फ्रांसिस्को में ऐसी कुछ घटनाएं देखी हैं। एक बहुत छोटा अल्पसंख्यकों का समूह है। इनके हित अलग-अलग हैं। कुछ हित पड़ोसियों के हैं, कुछ हित उन लोगों के हैं जो इसे वीजा के लिए और निजी फायदे के लिए इस्तेमाल करने की कोशिश करते हैं।
वे इसे अपने फायदे के लिए पेश करने की कोशिश करते हैं।ये कुछ लोग हैं जो स्पष्ट रूप से भारत का भला नहीं चाहते हैं।
भारत भी रिएक्शन देगा 
यहां मुद्दा यह है कि जब हमने विदेशों में दूतावासों की स्थापना की, जब हमारे राजनयिक अपना कार्य कर रहे थे, तो यह उस देश का दायित्व है ये दूतावासों को यिक सुरक्षा दें। आखिरकार, हम इतने सारे विदेशी दूतावासों को सुरक्षा देते करते हैं। अगर वे सुरक्षा मुहैया नहीं कराते हैं, अगर वे इसे गंभीरता से नहीं लेते हैं, अगर ऐसी घटनाएं होती हैं, तो हम भारत भी रिएक्शन देगा।
पश्चिम को दूसरे देशों के आंतरिक मामलों में बोलने की बुरी आदत
जयशंकर ने कहा कि पश्चिमी देशों में लंबे समय से दूसरों पर टिप्पणी करने की "बुरी आदत" रही है। उन्हें लगता है कि उन्हें अन्य देशों के आंतरिक मामलों के बारे में बोलने का भगवान का दिया हुआ अधिकार है।
वे संसद सदस्य के रूप में कांग्रेस नेता राहुल गांधी की अयोग्यता पर जर्मनी और अमेरिका की टिप्पणी पर एक सवाल का जवाब दे रहे थे।
उन्हें अनुभव से ही सीखना होगा कि अगर आप ऐसा करते रहेंगे तो दूसरे लोग भी कमेंट करने लगेंगे और ऐसा होने पर उन्हें अच्छा नहीं लगेगा। मैं देख रहा हूं कि ऐसा हो भी रहा है।
सेना को सीमा पर लाने में PM ने हिचकिचाहट नहीं दिखाई
जयशंकर ने कहा कि चीन के साथ हमारा गंभीर विवाद है और 2020 के बाद सीमा पर तनाव है।लाइन ऑफ एक्चुअल कंट्रोल पर चीनी आक्रामकता के संदर्भ में जयशंकर ने कहा, 2020 में, जब कोविड चल रहा था, तब भी प्रधानमंत्री नरेंद्र मोदी को भारतीय सेना और भारतीय वायु सेना को बहुत बड़ी संख्या में सीमाओं पर ले जाने में कोई हिचकिचाहट नहीं थी। क्योंकि सेना को तैनात कर ही आप एक पड़ोसी को दे सकते हैं जो वास्तविक नियंत्रण रेखा पर, समझौतों का उल्लंघन करके, सेना को लाता है।"
आज का भारत बदलता हुआ भारत है
दुनिया में आज यह बहुत बड़ी भावना है कि आज का भारत वास्तव में एक बदलता हुआ भारत है। तीन करोड़ से अधिक भारतीय या भारतीय मूल के लोग विदेशों में काम कर रहे हैं या पढ़ रहे हैं। यह दर्शाता है कि पूरी दुनिया भारत के लिए काम करने की एक जगह है।